gu id en en es fy en en en en en en it en en en en nl en pt ja en en en vi gu gu de en gu gu gu gu gu gu gu gu gu gu gu gu gu gu gu gu gu gu en gu gu gu en gu en gu en gu en gu en gu en en gu gu gu gu gu en en gu gu gu gu gu en en en en en en
ડરને તર્કથી દૂર કરી શકાતો નથી-૨ - Sandesh
August 26, 2018 | 2:32 am IST
ડરને કોઈ તર્ક-કોઈ બુદ્ધિગમ્ય કારણ હોતું નથી. આપણને બધાને કોઈ વાતનો ડર લાગતો હોય છે. ડર એ એક વૃત્તિરૂપે આપણામાં રહેલો છે અને વિચિત્ર લાગે એવો ડર માણસને લાગતો હોય છે.
વિમાનમાં બેસવાનો ડર જ્યારે કોઈ માણસને લાગતો હોય છે ત્યારે બીજા માણસો માટે એ હાસ્યાસ્પદ બની જાય છે, પરંતુ એ સત્ય હકીકત છે કે સેંકડો માણસોને વિમાનમાં બેસવાનો ડર લાગતો હોય છે. એટલું જ નહીં વિમાનના અવાજનો પણ ડર લાગતો હોય છે. વિમાનની મુસાફરીથી ડરતી વ્યક્તિને ક્યારેય એવો તર્ક સૂઝતો નથી કે કાર, બસ કે ટ્રકના જેટલા અકસ્માત થાય છે. એટલા અકસ્માત વિમાનમાં થતા નથી. આમ છતાં વિમાનની મુસાફરીથી ડરનાર માણસ વિમાનમાં મુસાફરી કરવાનું પસંદ કરતો નથી.
એક માણસને ભારે વિચિત્ર લાગે એવો ડર લાગતો હતો. એ માણસ પોતાના ઘરમાંથી બહાર નીકળી શક્તો નહોતો એને ડર લાગતો હતો કે આકાશ એના ઉપર તૂટી પડશે. આ વાતની એના એક મિત્રને ખબર પડી એટલે એની પાસે જઈને એણે સમજાવ્યું કે, આકાશ એ તો માત્ર ખાલી જગ્યા છે. એટલે માથે પડવા જેવું કશું જ નથી. અમુક માઈલ સુધી હવા છે અને પછી તો હવા પણ નથી. મિત્રે આકાશ વિશે પ્રમાણો અને સાચી માહિતી એને આપી. પેલાએ એ સ્વીકારી પણ લીધી.
પરંતુ, થોડા દિવસ પછી જોયું તો આકાશ પોતાના ઉપર પડશે એવો ડર રાખનાર માણસ ડર મુક્ત થઈ શક્યો નહોતો. તેણે પેલા મિત્રને કહ્યું કે, “તમારી વાત સાચી છે અને મને એ પણ સમજાય છે કે જો આકાશ તૂટી પડે તો હું ઘરમાં હોઉં તો પણ દરાઈ જાઉં છતાં ઘર બહાર નીકળતાં જ જીવ ગભરાય છે. હું જાણું છું કે આકાશ કોઈ નક્કર ચીજ નથી, પરંતુ ઉપર નજર કરતાં જ ડર લાગવા માંડે છે.”
સામાન્ય રીતે આવી વાત સાંભળીને બીજા માણસોને હસવું આવે, પરંતુ દરેક પ્રકારનો ડર તાત્વિક રીતે આવો જ હોય છે. એની પાછળ ક્યારેય કોઈ તાર્કિક ભૂમિકા હોતી નથી.
કેટલાકને એકાંતનો ડર લાગે છે તો કેટલાકને માણસોનો ડર લાગે છે. કેટલાકને ખુલ્લી, મોટી વિશાળ જગ્યાનો ડર લાગતો હોય છે તો કેટલાકને અંધારાનો ડર લાગતો હોય છે. કેટલાકને ઊંચાઈનો તો કેટલાકને ભૂતનો ડર લાગતો હોય છે. એકવાર ડરના ચક્કરમાં ફસાયા પછી તેમાંથી નીકળવાનું બહુ જ મુશ્કેલ બની જાય છે.
ડરના ચક્કરમાંથી મુક્તિ મેળવવા માટે માણસે પોતાનો અભિગમ કેળવવો પડે છે. અહીં નોર્મન કઝિન્સને યાદ કરવા જેવા છે. અમેરિકાના ‘સેટર-ડે રિવ્યૂ’ના તંત્રી નોર્મન કઝિન્સ હૃદયરોગના નામનો રોગ લાગુ પડયો હતો. એમાંથી શુભ સંવેદનાઓનો અને આત્મબળનો ઉપયોગ કરીને તેઓ સાજા થયા હતા. ‘એનેટોમી ઓફ ઈલનેસ’ અને ‘ધી હીલિંગ હાર્ટ’ પુસ્તકોમાં તેમણે જીવલેણ બીમારીને જીતવાના પ્રસંગો લખ્યા છે.
એક પ્રસંગે ડોક્ટર એમને કહે છે કે, તમારા હૃદયના લગભગ પંચોત્તેર ટકા સ્નાયુઓને નુકસાન થયું છે અને પચ્ચીસ ટકા સારા રહ્યા છે, પરંતુ ડોકટરને પોતાની ભૂલનો ખ્યાલ આવે છે એટલે સુધારીને કહે છે કે હૃદયના પચ્ચીસ ટકા સ્નાયુઓને નુકસાન થયું છે અને પંચોત્તેર ટકા બચી ગયા છે.
અને પછી કઝિન્સના એ ડોક્ટર મિત્રે એમને પૂછયું કે, અગાઉની વાત સાંભળીને તમને ડર લાગ્યો હશે ખરુંને?
કઝિન્સ કહે છે ના. કેટલાક ટકા બગડેલ છે. તેનો વિચાર કરવાના બદલે પોતે તો જે સલામત હતું તેનો જ વિચાર કરીને આનંદ પામતો હતો આવો અભિગમ જ આપણને ડરથી બચાવી શકે છે અને બીજી એક વાત એ પણ સમજવા જેવી છે કે જો ડરવું જ હોય તો ડરવા જેવી અનેક બાબત છે.
માત્ર શરીર વિજ્ઞાાનનું થોડું પણ જ્ઞાાન ધરાવતી વ્યક્તિને પણ ખબર પડે એમ છે કે એ જીવી રહ્યો છે એ એક અકસ્માત જ છે. ખરેખર તો રોગથી નહીં. પોતાના શરીરથી જ એણે ડરવાની જરૂર છે. શરીરમાં ચાલતી ક્રિયાઓ એટલી તો અજાયબ હોય છે કે એમાં જો નાનકડો ફેરફાર પણ થાય તો એના પરિણામો ખતરનાક આવે માત્ર થાઈરોઈડ ગ્રંથિનો વિચાર કરીએ તો, ગ્રંથિમાંથી થતા સ્ત્રાવમાં જો થોડી પણ વધઘટ થાય તો, કયાં તો શરીર જાડું થવા માંડે, અવાજમાં ફેરફાર થઈ જાય. હૃદયના ધબકારા વધી જાય, હાંફ ચડે, ગમે તેટલો ખોરાક લેવા છતાં શરીર દૂબળું થવા લાગે, કેટલીય મુશ્કેલી ઊભી થાય. શરીરમાં એવી બીજી ગ્રંથિઓ પણ છે કે જેના સ્ત્રાવમાં ફેરફાર થવાથી શરીરનું આખુંયે તંત્ર ભાંગવા માંડે.
છતાં કોણ એવી વ્યક્તિ હશે કે જે સવારમાં ઊઠીને એવો વિચાર કરે કે, આજે પોતાનું પેન્કિયાસ કે પિચ્યુટરી બરાબર કામ નહીં કરે તો પોતાનું શું થશે? માણસ કેન્સરથી ડરે છે. હૃદયરોગથી કરે છે, પરંતુ જો એને મૃત્યુથી ડરવાનું હોય તો મૃત્યુ તો ગમે ત્યારે આવી શકે છે.
આ ઉપરાંત આપણે જે ધરતી ઉપર જીવીએ છીએ એ ગમે ત્યારે કંપી શકે છે. આકાશમાંથી કોઈપણ ઉલ્કા, પૃથ્વી ઉપર ગમે ત્યારે પડી શકે છે. પૃથ્વીની આસપાસ હવાનું જે સ્તર છે, જે સૂક્ષ્મ રજકણોએ પૃથ્વીને ઘેરી રાખી છે, એને કારણે જ સૂર્યની ગરમી આપણને બાળીને ખાખ કરી દેતી નથી, એને કારણે જ વરસાદ વરસે છે. એમાં જો ફેરફાર થાય તો પૃથ્વી પરની જીવસૃષ્ટિ નાશ પામી શકે છે.
પરંતુ સામાન્ય રીતે માણસને એનો ડર લાગતો નથી અને જેનો ડર લાગે છે એનો ડર દૂર થતો નથી. જે વસ્તુઓથી આપણે ડરીએ છીએ એનાથી ખરેખર ડરવાની જરૂર નથી હોતી, પણ અનેક તર્ક પછી પણ આપણો ડર દૂર થઈ શક્તો નથી. આમ છતાં ડરથી બચવાની રીત તો નોર્મન કઝિન્સનો ડર તરફનો જે અભિગમ છે એ જ છે.
ડરની વૃત્તિ કુદરતે પ્રાણીમાત્રમાં મૂકી છે, એ વૃત્તિને કારણે પ્રાણી સાવચેત રહે છે. આપણે પણ સાવચેતી રાખવી જોઈએ, સાવધ રહેવું જોઈએ પણ ડરથી ડરવાના બદલે ડરને જીતવાનો પ્રયત્ન કરતા રહેવું જોઈએ.
કારણ કે ડર પોતે જ ઘણીવાર વિનાશનું કારણ બની જાય છે. ઘણીવાર દર્દી રોગથી નહીં પણ ડરથી મરી ગયા હોવાનું સારા સારા ડોક્ટરો કહે છે. વિના કારણનો ડર માણસને મુશ્કેલીમાં મૂકી દે છે.
તર્ક અને બુદ્ધિથી ડરને જીતી શકાતો નથી, પરંતુ માણસને ડરને જીતવાનો સતત પ્રયત્ન કરતાં જ રહેવું જોઈએ. એના તરફનો અભિગમ બદલતા રહીને ધીરેધીરે, ધીમી પણ મક્કમ ગતિએ ચોક્કસ એને જીતી શકાય છે.
નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.
તમે અમને ફેસબુક, ટ્વીટર, ઇન્સ્ટાગ્રામ અને યુ ટ્યુબ પર પણ લાઇક અને ફોલો કરી શકો છો.
લેટેસ્ટ ન્યૂઝ અપડેટ્સ તમારા ફોન પર સૌથી પહેલા મેળવવા માટે આજે જ ડાઉનલોડ કરો Sandeshની નવી મોબાઇલ એપ્લિકેશન
11000 ફૂટની ઊંચાઇ પર કેદારનાથના પહાડ પર થયો ચમત્કાર!, લોકો અચંબામાં
પાકિસ્તાનનો પૂર્વ ખેલાડી ભડકયો, કહ્યું- ભારત અમને બહાર કરવાની શરારત કરશેની સાથે કર્યો મોટો દાવો
સરકારી કર્મચારીઓ માટે રાહતના સમાચાર, ડેપ્યૂટી CM નીતિન પટેલે કરી મોટી જાહેરાત
મોદીને મળી એન્જેલા મર્કેલે આપી વિચિત્ર પ્રતિક્રિયા, ઉભા-ઉભા ધ્રૂજવા લાગ્યા
ઇંગ્લેન્ડે રોક્યો ભારતનો વિજયરથ, દિલધડક મેચમાં 31 રને ‘વિરાટ બ્રિગેડ’ની હાર
બોલિવૂડ છોડવા પર ટ્રોલ થઈ જાયરા વસીમ, મીમ્સ શેર કરી યુઝર્સે આપ્યા રિએક્શન
બોલિવૂડની બોલ્ડ અને ગ્લેમરસ એક્ટ્રેસ રાધિકા આપ્ટે કહ્યું- હું એક જ સમયે ઘણા લોકો સાથે…
એરપોર્ટ પર દેખાયો અનન્યાનો અનોખો અંદાજ, જોઇ તમારું દિલ પણ થઇ જશે ખુશ
મેનેજરને ફીડરથી દૂધ પીવડાઇ રહી છે કેટરીના કૈફ, તસવીરો આવી સામે
યુવરાજની રિટાયરમેન્ટ પાર્ટીમાં સ્ટાર્સનો જમાવડો, નીતા અંબાણી સહિત આ લોકો પહોંચ્યા
Video: સલમાન ખાને આપ્યું પાણી તો વિફર્યા ‘બજરંગી ભાઈજાન’, આપી એવી પ્રતિક્રિયા કે…
હરિયાણવી ડાન્સર સપના ચૌધરીને ડાન્સમાં ટક્કર આપે છે તેની માતા, Video વાયરલ
આ વ્યક્તિના વાંજિત્રના સૂરમાં છે સુપર પાવર, શ્રીકૃષ્ણની જેમ દોડતી આવે છે ગાયો, જુઓ Video
આ નાનકડી બાળકીને સાંભળી તમને થશે માન, ટેલેન્ટ જોઈ કહી ઉઠશો અરે ભાઈ વાહ!, Video
જાહેર માર્ગ પર એક વ્યક્તિએ કરી એવી કળા કે જોનારા રહી ગયા દંગ, જુઓ Video